“สุเชษฐ์” เลือกเก็งกำไร 4 หุ้น ช่วง SET ผันผวน
“สุเชษฐ์ สุขแท้” แนะนักลงทุนปรับกลยุทธ์เล่นรอบ ช่วง SET ผันผวนสัปดาห์นี้ แต่ลุ้นสัปดาห์หน้ารีบาวด์ ชูหุ้นเก็งกำไร CPALL-ADVANC-BYD-AAV
“สุเชษฐ์ สุขแท้” แนะนักลงทุนปรับกลยุทธ์เล่นรอบ ช่วง SET ผันผวนสัปดาห์นี้ แต่ลุ้นสัปดาห์หน้ารีบาวด์ ชูหุ้นเก็งกำไร CPALL-ADVANC-BYD-AAV
11 ต.ค. 2565

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ (11 ต.ค. 65) ว่า ภาพรวมตลาดหุ้นไทยวันนี้จะอ่อนตัวลง และตลอดทั้งสัปดาห์จะยังคงอ่อนตัวต่อเนื่อง โดยวันนี้คาดว่าดัชนีจะเคลื่อนไหวแนวรับที่ระดับ 1,562-1,556 จุด แนวต้านที่ระดับ 1,580-1,587 จุด
ทั้งนี้มองว่าแนวโน้มสัปดาห์หน้าหลังวันหยุดยาวผ่านพ้นไปตลาดหุ้นไทยเปิดเช้าวันจันทร์ 17 ต.ค. 65 มีโอกาสรีบาวน์กลับมาได้ สำหรับกลยุทธ์การลงทุนช่วงดัชนีผันผวน แนะนักลงทุน “ซื้อ” เล่นรอบ โดยหุ้นที่แนะนำ บริษัทซีพี ออลล์ จำกัด (มหาชน) หรือ CPALL คาดว่าจะรีบาวน์กลับขึ้นแข็งแรง ให้แนวรับ 55 บาท แนวต้าน 60 บาท
ถัดมา บริษัทแอดวานซ์ อินโฟร์ เซอร์วิส จำกัด (มหาชน) หรือ ADVANC เนื่องจากช่วงนี้ราคาอ่อนตัวลงมาน่าซื้อเก็บไว้เก็งกำไร ให้แนวรับ 180 บาท  แนวต้าน 200 บาท รวมทั้ง บริษัทหลักทรัพย์ บียอนด์ จำกัด (มหาชน) หรือ BYD ให้แนวรับ 13.50 บาท แนวต้าน 16 บาท  และบริษัทเอเชีย เอวิเอชั่น จำกัด (มหาชน) หรือ AAV ให้แนวรับ 3 บาท แนวต้าน 3.40 บาท